11.05. PRIRODA

Zadatak: Nastavljamo dalje od prošlog sata. Pročitaj i prepiši u bilježnicu

**Tjelesno sazrijevanje**

Za vrijeme puberteta kod dječaka i djevojčica javljaju se tjelesne promjene.

|  |  |
| --- | --- |
| **DJEČACI** | **DJEVOJČICE** |
| Rast tijela, snažniji mišići, šira ramena, dublji glas, rast brkova i brade, rast dlačica ispod pazuha i oko spolnih organa | Rast tijela, rast dojki, širenje bokova, rast dlačica ispod pazuha i oko spolnih organa |

**Spolno sazrijevanje**

U pubertetu se razvijaju spolni organi koji imaju dvije važne zadaće:

1. U njima sazrijevaju spolne stanice
2. Izlučuju spolne hormone

**Ženske spolne stanice ili jajne stanice** sazrijevaju u jajnicima i to po jedna svakih 28 do 32 dana. Ako u jajovodu ne dođe do oplodnje, nastupa mjesečnica ili menstruacija. Menstruacija je krvarenje iz rodnice.

**Muške spolne stanice ili spermiji** sazrijevaju u sjemenicima. Početkom puberteta javlja se prva polucija. Polucija je izbacivanje sperme tijekom sna. To je normalna pojava

**Psihičko sazrijevanje**

Mladi su u pubertetu osjetljivi, osjećajni, nesigurni i sramežljivi. Postaju prkosni, ponekad se sukobljavaju s odraslima i vršnjacima. Naglo mijenjaju raspoloženja, a javlja se i zanimanje za suprotni spol.